"Toora käsud kehtivad ikka veel,
aga ainult Jeshua õpetuse kohaselt."
GERSHON NERELI IISRAEL
Sellel korral on teemaks sündmused maailmas lõpuajal ja Iisrael
nende keskel. Koos minuga siin on Gershon Nerel, shalom.
Shalom ja tere tulemast.
Gershon, maailmas on olnud palju suuri muutuseid,
Ameerika uus president, Iraani president,
kes soovib Iisraeli hävitada, on valitud uuesti ametisse.
Need asjaolud tekitavad Iisraelile muret.
Mida sul on öelda nende sündmuste kohta?
Vaatan nende sündmuste peale Piibli vaatenurgast,
sest mõlemad presidendid, Barack Obama ja Mahmoud Ahmadinejad
räägivad Iisraeli maast.
Obama räägib kahest riigist selle väikse maalapi peal.
Kahest erinevast riigist. Mahmoud Ahmadinejad
räägib selle sionistliku ettevõtte lõpetamisest,
et juudid peaksid minema tagasi kohtadesse, kust nad tulid.
Arvan, et see on lähedaselt seotud Hesekieli prohveteeringuga.
Ta ütles, et maa antakse Iisraelile. See on Issanda maa ja Ta
kinkis selle kui erilise pärandi Aabrahami, Iisaki ja Jaakobi seemnele.
Ma ei näe võimalust, et selle väikse maalapi peal
võiks olla kaks riiki.
Kuidas saab siin olla iseseisev Palestiina riik?
Ma tean, et nad tahavad seda väga, lääne ja ida
maailm, kõik toetavad seda ideed.
Ühe riigi jagamine kaheks riigiks, see ei ole piibellik.
Me oleme Juudamaa mägedes, Iisraeli mäed, need on osa
Iisraelist. See on Issanda maa, Ta andis selle Iisraelile.
Ma arvan, et selle maa jagamine kaheks riigiks juhib meid
lõpuaja sündmustesse, mille kohta loeme Vanast ja Uuest Testamendist.
Kas sa räägiksid spetsiifilisemalt nendest sündmustest?
Need sündmused on seotud Messia tagasitulekuga,
lõpuaja sõdadega, Messia kuningriigi rajamisega.
See on tuhandeaastane kuningriik.
Sel ajal rajatakse ka uus tempel Jeruusalemma.
Seal ohverdatakse, mitte pattude andeks saamise eesmärgil,
vaid selleks, et tuletada inimestele meelde ohvrit, mille Jeshua tõi
ning tekitada inimestes häbi sellepärast, mis nad on teinud.
Prohvet Hesekiel räägib ka erilisest jõest,
mis voolab välja uuest templist. Vesi voolab välja Jeruusalemma
uue templi idapoolsest küljest, liikudes surnud mere suunas,
puhastades mere soolast vett. Surnud mere peal saavad
olema kalapüüdjad ja elus kalad. Surnud merest saab elav meri.
See ootab meid ees Messia kuningriigis.
Iisraeli maad ei saa jagada Palestiina ja Iisraeli riigiks.
See peab olema ainult juudi riik, Iisraeli maa.
Kuidas Piibel juhendab usklikke käituma, kui kõik see sünnib?
Me oleme väga lähedal Messia tagasitulekule ja templi,
III templi rajamisele ning Messia valitsusajale.
Ta ei taha, et me oleme passiivsed, see on kõige hullem asi,
mida me võime teha. Peame olema aktiivsed,
me oleme Jeshua jüngrid. Tahan välja tuua erilise seose
ühe puuga, millest Issand rääkis kui sümbolist oma õpetustes.
Me teame kindlalt, et me elame lõpuaegadel.
Näiteks võime tuua tähendamissõna viigipuust, mis räägib Iisraelist.
Meil on palju märke lõpuaegadest: Iisraeli maale tagasitulek,
heebrea keele uuesti ellu äratamine, Jeruusalemma
taasühinemine, elu Piibli sündmuste maal.
Aga on ka palju fakte, mida me ei tea kindlalt.
Me ei tea täpset ajastust, teame ainult üldiselt,
aga me ei tea päeva, tundi, minutit ega sekundit.
Aga me tahame olla ette valmistatud ja keskenduda
asjadele, mida teame kindlalt.
On palju asju, mida me ei tea, aga on ka palju asju,
mida me teame ning mida peaksime järgima.
Me peame kuulama, mida Issand räägib.
Üks tähtis asi, millest ta räägib, on ette valmistumine ja
valvel olemine. Me oleme valvel, palvetame, loeme Sõna ja kuuletume
oma Issandale. Käsk valvel olla tähendab olla ärkvel,
mitte magada, olla kogu aeg valvel. Me peaksime end ette valmistama,
mitte nagu rumalad, vaid nagu targad vaimulikud inimesed.
Meie lampides peab olema õli, Püha Vaim.
Valvel olekuga seoses tahan tuletada meelde sündmust
Jeremija raamatu 1. peatükis. Issand küsib Jeremijalt,
mis ta näeb. Prohvet vastab: "Ma näen mandlipuu oksa."
Issand vastab heebrea keeles: "Mina, Issand, valvan,
et viia oma sõnad täide." Me ei suuda mõista seost
küsimuse ja vastuse vahel üheski muus keeles,
ainult heebrea keeles. Heebrea keeles mandlipuu
on "saqed" ja see on sarnane verbiga "saqad".
Jumal ütleb heebrea keeles: "Ma valvan oma sõna,
et see täide viia."
Sõnademäng "saqed" ja "saqad", mandlipuu ja valvama,
sõnade vahel on tähtis, sest Uues Testamendis
leidub sõna "saqad" ehk valvama ja ette valmistuma mitmetes salmides.
See leidub mitmetes Jeshua õpetustes.
Me peame olema ärkvel ja mitte magama, uinuma.
Ta ütleb seda käskivas kõneviisis: "Valva!"
Peame valvama rühmana ja indiviididena.
Peame oma elusid valvama, Issand julgustab ja käseb
meil seda teha, elada Püha elu. Mandlipuu meenutab meile seda.
Kui me kõnnime puust mööda, näeme saqed'i,
see tuletab meile meelde, et peame valvama ja
ette valmistuma. See on igapäevane töö.
Me ei tohi unustada palvetamist Issanda Sõna lugemist,
et mõista kuningriiki ja järgida Teda.
Meie elu on aktiivne, mitte ainult passiivne
lõpuaja ootamine.
Meil peab olema igapäevane isiklik suhe Jumalaga:
palve, usk, usaldus.
Kui me hoiame nendest asjadest kinni, näeme samm-sammult,
kuidas kõik juhtub meie silme ees, üliolulised lõpuajad.
Minu palve on, et meie Issand annaks meile tarkust ja
julgust, väge oma Püha Vaimu läbi, et järgneda Talle ja olla head
ustavad jüngrid, sest see on see, mida Ta ootab, et me teeme.
Meie, kes armastame Teda, täidame Ta käske.
Ta õnnistab meid ja aitab meid päev-päevalt edasi.
Tõlge: Sanna Pitko